OpenLLM-France/wikimedia huggingface dataset:
# Fernando Torres (actor)

Fernando Monteiro Torres (Guaçuí, Espírito Santo, 14 de novembre de 1927-4 de setembre de 2008) fou un actor i actor de doblatge brasiler, així com productor i director de televisió, cinema i teatre. La carrera de Torres al cinema, teatre i televisió brasilers es va estendre per més de cinc dècades. Ell era el més conegut per al públic de cinema internacional pel seu paper secundari com Americo a la pel·lícula de 1985, Kiss of the Spider Woman, que va guanyar diversos premis.
Torres va estar casat amb l'actriu brasilera Fernanda Montenegro des de 1954 fins a la seva mort. La parella va tenir dos fills, el director de cinema Cláudio Torres i l'actriu Fernanda Torres. Torres va fundar el Teatro dos Sete el 1959.
Fernando Torres va morir d'emfisema pulmonar a casa seva a Rio de Janeiro, el 4 de setembre de 2008, a l'edat de 80.

## Referències

* 1 2 3 «Brazilian actor Fernando Torres dies aged 80» (en anglès). The News International, 05-09-2008 [Consulta: 9 juny 2010]. «Còpia arxivada». Arxivat de l'original el 2008-09-13. [Consulta: 9 juny 2010].

## Enllaços externs

* Falleció el actor brasileño Fernando Torres (castellà)
# Gonzalo Miró Romero

Gonzalo Miró Romero (Madrid, 13 de febrer de 1981) és un presentador de televisió espanyol. És fill de la realitzadora Pilar Miró.

## Biografia

Gonzalo Miró va ser l'únic fill de la realitzadora Pilar Miró. Ella el va tenir estant soltera i mai va revelar la identitat del seu pare. El seu padrí va ser l'expresident del govern, Felipe González Márquez. La seva mare va morir el 1997, quan ell tenia 16 anys.
Va començar la carrera de Ciències Polítiques (primer any) i després Comunicació Audiovisual (primer any) però mai les va acabar. Va realitzar un curs de cinema en Nova York, la qual cosa li va oferir la possibilitat de participar en un curtmetratge.
Des de 2006 va participar en el magazín del matí, Las mañanas de Cuatro al magazín al costat de Concha García Campoy i altres col·laboradors com Rosa Villacastín o el míster Espanya Aitor Trigos. En 2009 Gonzalo va deixar el seu paper de col·laborador, per a passar a realitzar durant la temporada 2009/2010 diverses col·laboracions amb Deportes Cuatro. En setembre de 2010 va començar com a comentarista en el programa Punto Pelota a Intereconomía Televisión. Va sertertulià en el programa Futboleros de Marca TV. El dia 27 de març de 2014 fitxa per El chiringuito de Jugones. El dia 25 d'agost de 2014 es va fer oficial el seu fitxatge pel programa La Goleada de 13 TV. Des d'abril de 2018 col·labora en el programa de televisió de LaSexta Liarla Pardo.
Va tenir una relació sentimental amb la cantant espanyola Malú que va acabar l'octubre de 2017.

## Trajectòria

* Las mañanas de Cuatro a Cuatro (2006 - 2009)
* Deportes Cuatro en Cuatro (2009 - 2010)
* Punto Pelota a Intereconomía Televisión (2010 - 2012)
* Futboleros a Marca TV (2012 - 2013)
* El Chiringuito de Jugones a Nitro / La Sexta / Neox (2014)
* La goleada a 13TV (2014 - 2015)
* Marcador Noche a Marca TV (2014 - 2015)
* Radio Marca (2014 - actualment)
* Punto Pelota a Intereconomía Televisión (2015 - 2016)
* Estudio Estadio a Teledeporte (2016 - actualment)
* Tiempo de Juego a Cadena Cope (2016 - actualment)
* Liarla Pardo a LaSexta (2018 - actualment)

## Referències

* ↑ Pilar Miró: biografía a corazón abierto, El País, 17 de setembre de 2006
* ↑ Gonzalo Miró a hola.com
* ↑ «Malú y Gonzalo Miró, ¿se ha vuelto su amor 'Invisible'?» (en castellà). , 09-10-2017 [Consulta: 26 setembre 2018].

## Enllaços externs

* Notícies sobre Gonzalo Miró a 20 Minutos
# Piteu

Piteu és el nom dels següents personatges:
* Piteu (rei), rei de Trezè, fill de Pèlops i Hipodamia.
* Piteu, gentilici dels habitants de Sant Llorenç de Morunys.
* Piteu o Fileu (arquitecte), arquitecte esmentat per Vitruvi.
# Gluboki

Gluboki (en rus: Глубокий) és un poble (un khútor) del krai de Stàvropol, a Rússia, que en el cens del 2010 tenia 49 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Fernando Torres González

Fernando Torres González (Saragossa, 26 d'agost de 1946) és un militar aragonès, segon Inspector General de l'Exèrcit de Terra amb seu a Barcelona fins 2010. És diplomat d'Estat Major, Estats Majors Conjunts, Intel·ligència Tàctica, Suport Aeri, Guerra Nuclear, Biològica i Química i està especialitzat en carros de combat.
Fill d'un militar, en 1965 ingressà a l'Acadèmia General Militar, on en 1969 assolí el grau de tinent. Fou aleshores destinat al Centre d'Instrucció de Reclutes n. 12 a El Ferral de Benesga (província de Lleó) i després al Regimient d'Infanteria Vizcaya 21 a Alcoi i al Terç "Duque de Alba" a Ceuta. Ascendit a capità, fou destinat a la capitania de la V Regió Militar (Saragossa) i al Centre d'Instrucció de Reclutes n. 10 de San Gregorio (Saragossa). En 1996 fou ascendit a coronel i destinat com a professor i cap d'estudis a l'Acadèmia General Militar, de la que en seria nomenat director quan fou ascendit a general el 2000. Ocupà el càrrec fins 2003, quan fou ascendit a general de divisió i fou nomenat Cap del Comandament de Suport Logístic Regional Pirinenc (Malperir) i Comandant Militar de les províncies de Saragossa i Terol.
L'1 de desembre de 2006 fou ascendit a tinent general i nomenat segon Inspector General de l'Exèrcit de Terra en substitució de Francisco Boyero, que passava a la reserva. Va ocupar el càrrec fins que passà a la reserva el 14 d'abril de 2010.

## Referències

* ↑ Fernando Torres, nuevo inspector del Ejército, El Periódico de Aragón, 2 de desembre de 2006
* ↑ La AGM celebra su CXIX Aniversario, aragondigital.es, 20 de febrer de 2001
* ↑ Real Decreto 1438/2006, de 1 de diciembre, por el que se nombra Inspector General del Ejército de Tierra al Teniente General del Cuerpo General de las Armas del Ejército de Tierra don Fernando Torres González.
* ↑ Resolución 430/38051/2010, de 17 de marzo, por la que se dispone el pase a la situación de reserva del Teniente General del Cuerpo General del Ejército de Tierra don Fernando Torres González.
* ↑ El jefe de la región militar, Fernando Torres, se despide de las autoridades catalanas, eleconomista.es, 10 d'abril de 2010

## Enllaços externs

* Fernando Torres González Arxivat 2018-07-30 a Wayback Machine. a Aragoneses Ilustres
# Gordians

«Gordians» té aquests significats:
* Dinastia imperial romana, vegeu Gordià I, Gordià II i Gordià III.
* Poble de la Corduena, també esmentats com carducs (karducs o qarducs)
# Portada/article maig 3
## Tanc

Un tanc o carro de combat és un vehicle militar armat i blindat i amb un sistema de tracció tot terreny. Els primers vehicles van formar part de l'exèrcit britànic durant la Primera Guerra Mundial; van aparèixer com a resposta davant les dificultats que tenia la infanteria convencional quan havia d'atacar les trinxeres protegides per filferro i metralladores, contra les quals sovint fracassava.
El nom de tanc (en anglès tank, dipòsit) va aparèixer a les fàbriques britàniques. Els primers tancs no van ser gaire efectius ja que s'avariaven fàcilment, estaven poc blindats i eren fàcilment destruïts amb granades de mà. El tanc de la Primera Guerra Mundial no era una arma gaire contundent. Durant la Segona Guerra Mundial destaquen els Panzer, que van ser els carros de combat de la Wehrmacht. La importància que tingueren els tancs durant la Segona Guerra Mundial queda reflectida en les dades de la producció soviètica, que van arribar a fabricar uns 80.000 tancs. A patir de la postguerra es desenvolupà el tipus anomenat MBT amb canons de gran calibre, ben blindat, àgil i capaç de lluitar tant en una guerra química com en una de nuclear.
# Santa Maria Coghinas

Santa Maria Coghinas (gal·lurès Cuzina) és un municipi italià, dins de la Província de Sàsser. L'any 2007 tenia 1.439 habitants. Es troba a la regió d'Anglona i s'hi parla gal·lurès. Limita amb els municipis de Bortigiadas (OT), Bulzi, Perfugas, Sedini, Valledoria i Viddalba.

## Administració

Llista d'alcaldes :
| Període | Identitat | Partit |
| 2006- | Giovanna Bartolomea Oggiano | Llista cívica |
# Geometroïdeus

Els geometroïdeus (Geometroidea) són una superfamília de lepidòpters heteroneures del clade Ditrysia. La gran majoria de les espècies pertanyen a la família dels geomètrids (Geometridae).

## Taxonomia

La superfamília Geometroidea inclou més de 23.700 espècies, repartides en 4 famílies:
* Família Epicopeiidae Swinhoe, 1892 (20 espècies)
* Família Sematuridae Guenée,1858 (40 espècies)
* Família Uraniidae Leach, 1815 (686 espècies)
* Família Geometridae Leach, 1815 (23.002 espècies)

## Cladograma

* Rhopalocera
* Papilionoidea
* Papilionidae
* Pieridae
* Riodinidae
* Lycaenidae
* Nymphalidae
* Hesperiidae
* Coeliadinae
* Euschemoninae
* Eudaminae
* Pyrginae
* Heteropterinae
* Trapezitinae
* Hesperiinae
* Hedylidae
* Geometroidea
* Drepanoidea
* Axiidae
* Callidulidae
* Noctuoidea
* Bombycoidea
* Lasiocampoidea
* Mimallonidae

## Referències

* ↑ Minet, J and MJ Scoble, 1999. The Drepanoid/Geometroid Assemblage. Ch. 17 in Kristensen, N.P. (Ed.). Lepidoptera, Moths and Butterflies. Volume 1: Evolution, Systematics, and Biogeography. Handbuch der Zoologie. Eine Naturgeschichte der Stämme des Tierreiches / Handbook of Zoology. A Natural History of the phyla of the Animal Kingdom. Band / Volume IV Arthropoda: Insecta Teilband / Part 35: 491 pp. Walter de Gruyter, Berlin, New York.
* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
* Firefly Encyclopedia of Insects and Spiders, edited by Christopher O'Toole, ISBN 1-55297-612-2, 2002
# Estadi Alfredo Di Stéfano

L'Estadi Alfredo Di Stéfano és un estadi de futbol propietat del Reial Madrid situat al districte de Valdebebas, entre la fira d'IFEMA i l'aeroport de Barajas.

## Història

Va ser inaugurat el 9 de maig del 2006. El seu nom és un homenatge a uns dels millors jugadors del Reial Madrid als anys 50 i 60, Alfredo Di Stéfano. L'estadi està situat dintre de la Ciutat del Reial Madrid a Valdebebas.
El partit inaugural el van jugar un combinat de jugadors de diferents categories del Reial Madrid i l'Stade de Reims francès, equip que va jugar la primera final de la Copa d'Europa contra l'equip madrileny. El resultat final va ser de 6 a 1 a favor del Reial Madrid.
Actualment l'estadi és seu de tots els partits com a local del Reial Madrid Castella, primer filial del Reial Madrid.
# Grubbenvorst

Grubbenvorst (en limburguès: Grevors) és una entitat de població del municipi de Horst aan de Maas, a 6 km al nord-est de Venlo, a la Província de Limburg, Països Baixos.
Grubbenvorst fou un municipi independent fins a l'any 2001, quan fou incorporat a Horst aan de Maas.

## Galeria

* Ruïnes Het Gebroken Slot (El Castell Trencat)
* Escultura propera a Kloosterstraat

## Referències

* ↑ Ad van der Meer and Onno Boonstra, "Repertorium van Nederlandse gemeenten", KNAW, 2006. «Archived copy». Arxivat de l'original el 2007-02-20. [Consulta: 3 desembre 2009].

## Enllaços externs

* Map of the former municipality in 1868
# Portada/article maig 31
## Catedral de Santa María de la Sede de Sevilla

La Catedral de Santa María de la Sede de Sevilla és la catedral gòtica cristiana més gran del món. El 1987 va ser declarada per la UNESCO Patrimoni de la Humanitat. L'ajuntament de la ciutat l'ha custodiada durant els set segles d'història de la catedral. Per fer-ho, manté la litúrgia diària, la celebració de les festivitats del Corpus i de la Immaculada i atén la devoció a la Mare de Déu dels Reis. En aquest temple s'hi troba el cos de Sant Ferran Rei, el patró de la ciutat.
La seva construcció s'inicià l'any 1401, i ocupà el solar que va quedar després de la demolició de l'antiga mesquita, l'Aljama de Sevilla. D'aquesta època gòtica en forma part la major part de la seva edificació; posteriorment, s'hi van anar afegint annexos, capelles i retaules que mostren els diferents estils que s'han anat succeint.
# Convergència Socialista de Madrid

Convergència Socialista de Madrid va ser un partit polític espanyol d'àmbit regional actiu durant la Transició. Format a partir de Reconstrucció Socialista de Madrid, creat en 1974, va formar part de la Federació de Partits Socialistes, però va acabar decidint la seva integració en la Federació Socialista Madrilenya del PSOE el 15 de maig de 1977, poc abans de la celebració de les eleccions generals de 1977, les primeres de la democràcia. Estava liderat per Enrique Barón i José Mariano Benítez. Membres d'aquest partit van tenir posteriorment gran rellevància en la política madrilenya i espanyola, com militants del PSOE: Juan Barranco, alcalde de Madrid, Joaquín Leguina, president de la Comunitat de Madrid o José Barrionuevo, Ministre d'Interior. També van militar a Convergència Miguel Ángel Fernández Ordóñez o Emilio Lamo de Espinosa

## Referències

* ↑ Membres del PSOE, PSP i FPS demanen la unitat socialista, El País, 21 de gener de 1977.

## Enllaços externs

* Índex d'institucions de l'Arxiu Linz de la Transició Espanyola Arxivat 2007-09-27 a Wayback Machine..
* Perfil del Juan Barranco, al diari El País.
# Glomdalsbruden

Glomdalsbruden (en noruec La núvia de Glomdal) és una pel·lícula muda noruega del 1926 dirigida per Carl Theodor Dreyer. L'argument està basat en les històries "Glomdalsbruden" i "Eline Vangen" de Jacob Breda Bull.

## Argument

Els amors frustrats de Berit, filla d'un escuder, i Tore, fill de pagesos pobres. La Berit fuig de casa i cau del cavall. En Tore l'acull amb els seus pares i la cuida. Sota la pressió del pare d'en Berit, un rival, Gjermund, posa trampes a en Tore sense èxit. El dia del casament, en Tore gairebé queda atrapat en el corrent d'un riu. Però l'amor triomfarà sobre els seus adversaris...

## Repartiment

* Einar Sissener - Tore Braaten
* Tove Tellback - Berit Glomgaarden
* Stub Wiberg - Ola Glomgaarden
* Harald Stormoen - Jakob Braaten
* Alfhild Stormoen - Kari Braaten, la seva esposa
* Oscar Larsen - Berger Haugsett
* Einar Tveito - Gjermund Haugsett, el seu fill
* Rasmus Rasmussen - el sacerdot
* Sophie Reimers - l'esposa del sacerdot
* Julie Lampe - Vell Guri

## Producció

Fou rodada en un sol dia a Noruega, sense un guió escrit i amb escenes contraposades de la mateixa manera que feia el director estatunidenc D. W. Griffith.

## Referències

* ↑ Glomdalsbruden a Kulturpunkt.org
* ↑ Glomdalsbruden al web de la Filmoteca de Catalunya

## Bibliografia

* David Bordwell: The Films of Carl Theodor Dreyer. University of California Press, 1981, ISBN 0-520-04450-9, S. 27, 32, 46, 211, 246, 249–250.
* Jean Drum, Dale D. Drum: My Only Great Passion. The Life and Films of Carl Th. Dreyer. (= The Scarecrow Filmmakers Series. Band 68). Scarecrow Press, Verlag 2000, ISBN 1-4616-6999-5.
* Michael Maciejok: Filmplakate 1908–1932 aus den Beständen des Staatlichen Filmarchivs der DDR : Ausstellung im Filmmuseum der DDR. Staatliches Filmarchiv der DDR, Filmmuseum der DDR. Verlag: Das Museum, 1986, S. 32, Nr. 135.
* Tom Milne: The Cinema of Carl Dreyer. A.S. Barnes, New York 1971.

## Enllaços externs

* Glomdalsbruden a YouTube
# Eye of GNOME

Eye of GNOME (en anglès significa "Ull del GNOME") és el visualitzador d'imatges oficial pel sistema d'escriptori GNOME. A diferència d'altres visualitzadors d'imatges, Eye of GNOME només permet veure imatges. No obstant això, permet efectes bàsics com fer zoom, veure la imatge a pantalla completa, girar-la i control de fons d'imatge transparent.

## Formats

Eye of GNOME suporta els següents formats:
* ANI - Animació
* BMP - Windows Bitmap
* GIF - "Graphics Interchange Format"
* ICO - Icona de finestres
* JPEG - "Joint Photographic Experts Group"
* PCX - PC Paintbrush
* PNG - "Portable Network Graphics"
* PNM - Portable Anymap del PPM Toolkit
* RAS - Sun Raster
* SVG - "Scalable Vector Graphics"
* TGA - Targa
* TIFF - "Tagged Image File Format"
* WBMP - Wireless Application Bitmap
* XBM - X Bitmap
* XPM - X Pixmap

## Referències

* ↑ Linux annoyances for geeks, de Michael Jang, p. 158, a Google Books
* ↑ Ubuntu 11. 04 Desktop Handbook, de Richard Petersen, p. 193, a Google Books

## Vegeu també

* F-Spot
* Gwenview
* DigiKam

## Enllaços externs

* Pàgina web oficial
# Grzegorz Wojtkowiak

Grzegorz Wojtkowiak ([ˈɡʐɛɡɔʐ vɔjtˈkɔvʲak], Kostrzyn nad Odrą, Voivodat de Lubusz, 26 de gener de 1984) és un futbolista polonès que actualment juga al TSV 1860 München.

## Selecció nacional

Va debutar amb la selecció nacional de Polònia el 2008 en un partit contra San Marino.

## Enllaços externs

* Grzegorz Wojtkowiak a 90minut.pl (polonès)
# Pla del Pi (Montornès de Segarra)

El Pla del Pi és un pla que es troba al municipi de Montornès de Segarra a la comarca de la Segarra.

## Referències

* ↑ «Pla del Pi (Montornès de Segarra)». Gran Enciclopèdia Catalana. Barcelona: Grup Enciclopèdia Catalana.
# Núvol de pols interplanetària

El núvol de pols interplanetària és pols còsmica (petites partícules que floten a l'espai) que ocupa l'espai entre els planetes del sistema solar i d'altres sistemes planetaris. Al sistema solar, les partícules de pols còsmica no tan sols dispersen la llum solar (anomenada llum zodiacal, confinada al pla de l'eclíptica, sinó que també produeixen una emissió la característica principal de la qual és la llum del cel nocturn en el domini de 5-50 micròmetres. Els grans que caracteritzen l'emissió infraroja propera a l'òrbita terrestre té unes mides típiques de 10-100 micròmetres. La massa total del núvolde pols interplanetari és aproximadament la massa d'un asteroide de 15 km de radi (amb una densitat d'uns 2,5 g/cm³). Les fonts de les partícules de pols interplanetària inclouen: col·lisons d'asteroides, activitat cometària, col·lisions dins els sistema solar intern, col·lisions al cinturó de Kuiper i grans del medi interestel·lar.

## Cicle vital de les partícules de pols

Els principals processos físics que afecten per destrucció o per mecanismes d'expulsió les partícules de pols interplanetària son: l'expulsió per pressió de radiació, Efecte Poynting-Robertson interior, pressió del vent solar (amb efectes electromagnètics significatius), sublimació, col·lisió mútua, i els efectes dinàmics dels planetes.
La vida d'aquestes partícules de pols és molt curta comparada amb la vida del sistema solar. Si es trobessin grans al voltant d'una estrella més antiga de 100.000.000 anys, llavors els grans s'haurien d'haver alliberat recentment per objectes més grans, per tant la pols seria pols de “darrera generació”. La pols zodiacal del sistema solar és un 99,9% de darrera generació i un 0,1% intrusió de pols del medi interestel·lar.
Les partícules afectades principalment per pressió de radiació es coneixen com a beta meteroides. Generalment són menors d'1,4 x 10$^{−12}$ g i s'allunyen en espiral del sol en direcció a l'espai interestel·lar.

## Referències

* ↑ Levasseur-Regourd, A.C. «Optical and Thermal Properties of Zodiacal Dust». Physics, Chemistry and Dynamics of Interplanetary Dust, ASP Conference series, Vol 104, 1996, pàg. 301-.
* 1 2 3 Backman, Dana «Exozody Workshop, NASA-Ames, October 23–25, 1997». Extrasolar Zodiacal Emission - NASA Study Panel Report, 1997.
* ↑ http://www.gps.caltech.edu/genesis/DocumentN.html#BeMe Arxivat 2007-08-26 a Wayback Machine.
# Santuari de la Mare de Déu dels Oms

El Santuari de la Mare de Déu dels Oms és una obra del municipi de Sant Jaume de Frontanyà (Berguedà) protegida com a bé cultural d'interès local.

## Descripció

Edificació aïllada, prop d'una casa de pagès. És un temple d'una sola nau amb capelles lateral i un gran presbiteri de secció quadrada coronat amb un llanternó. La façana principal, orientada a migdia, té una àmplia porta de mig punt dovellada i un senzill òcul circular. Al costat de la façana principal s'aixeca un campanar de planta quadrada amb pinacle. L'exterior arrebossat amb teulada de teules aràbiga. Situada en un amplia collada i carena coberta de prats, en un paratge compartit per la casa de pagès.
La Porta de la sagristia és una porta de fusta d'un sol batent que gira sobre un sol eix i obre només en un sentit. Està ricament decorada amb tons de blau, vermell i daurats. La part de dins de la sagristia està força malmesa. Possiblement la porta pertany a l'ampliació feta al segle xviii.
El Santuari té uns Goigs dedicats amb lletra d'Enric Balaguer i música d'Enric Prats.

## Història

D'origen medieval, entre els anys 1410-1411 hi han notícies històriques referents a diferents llegats. L'any 1785 s'acabà la construcció actual.

## Referències

* 1 2 3 4 5 6 «Santuari de la Mare de Déu dels Oms». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
* ↑ «Goigs a la Mare de Déu dels Oms de Frontanyà». [Consulta: 2019].
# Geografia social

La geografia social és una disciplina que estudia com es relacionen les comunitats amb l'espai físic. Com a camp d'estudi va néixer a finals del segle xix i té nombrosos punts en comú amb altres branques de la geografia humana i amb la sociologia. Estudia àrees com la distribució de la població entre poble i ciutat i les relacions entre ambdós, com s'estructura la riquesa en un territori (per exemple els barris de classe alta i baixa d'un municipi), els models urbanístics i com afecten al paisatge, les oportunitats de feina de cada zona o les percepcions de la gent sobre les regions on habiten, incloent-hi la funció de les fronteres físiques i psicològiques.

## Vegeu també

* Geografia
* Geografia humana
* Geografia cultural
* Sociologia

## Enllaços externs

* Social Geography (anglès)
# Filomena (heretge)

Filomena (en grec antic Φιλουμένα Philoumena) va ser una verge "posseïda" (pel dimoni, segons els seus adversaris) nascuda el segle II dC.
Profetitzava dins de la secta herètica dels Marcionites, en la que estava integrada. Les seves revelacions i els seus prodigis van servir de base a Apel·les per la confecció del seu llibre Φανηροσείς o Revelacions. Les anotacions a un manuscrit de sant Agustí el De haeresibus, anotacions que podien derivar de l'Adversus Apelleiacos de Tertulià, avui perdut, expliquen que Filomena assegurava que havia rebut revelacions d'una espècie de fantasma que s'apareixia en forma d'un nen i es presentava de vegades com a Crist i d'altres com a Pau.
Filomena va induir Apel·les a modificar les seves primitives conviccions doctrinals, i el va convèncer de que les profecies venen d'un esperit contrari al principi únic, que les ànimes tenen sexe abans d'entrar als cossos i que el cos de Crist era cos vertader però no havia tingut naixement.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 152-153. ISBN 8481641618.
# Saint-Julien-sur-Dheune

Saint-Julien-sur-Dheune és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 243 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 213 | 240 | 185 | 186 | 184 | 220 | 243 |
| A partir de 1990: Població sense dobles comptes |||||||